SISB บวกต่อ 2% วิ่งรับเปิดเทอมใหม่ โบรกฯชูหุ้นเด่นเดือนพ.ค. ชี้กำไรโตต่อเนื่อง
SISB บวกต่อ2% วิ่งรับเปิดเทอมใหม่ โบรกฯชูหุ้นเด่นเดือนพ.ค. ชี้กำไรโตต่อเนื่อง ล่าสุดอยู่ที่ 7.05 บาท บวก 0.15 บาท หรือ 2.17% ด้วยมูลค่าซื้อขาย 12.34 ล้านบาท
SISB บวกต่อ2% วิ่งรับเปิดเทอมใหม่ โบรกฯชูหุ้นเด่นเดือนพ.ค. ชี้กำไรโตต่อเนื่อง ล่าสุดอยู่ที่ 7.05 บาท บวก 0.15 บาท หรือ 2.17% ด้วยมูลค่าซื้อขาย 12.34 ล้านบาท
22 พ.ค. 2562

ผู้สื่อข่าวรายงานว่า ราคาหุ้น บริษัท เอสไอเอสบี จำกัด (มหาชน) หรือ SISB ล่าสุด ณ เวลา 10.16 น. อยู่ที่ระดับ 7.05 บาท บวก 0.15 บาท หรือ 2.17% สูงสุดที่ 7.15 บาท ต่ำสุดที่ 6.95 บาท ด้วยมูลค่าซื้อขาย 12.34 ล้านบาท ทั้งนี้ ราคาหุ้น SISB ปรับตัวขึ้น 2 วันติด นับตั้งแต่ราคาหุ้นอยู่ที่ระดับ 6.50 บาท เมื่อวันที่ 17 พ.ค.2562 โดยคิดเป็นการปรับตัวขึ้น 8.46%

โดย บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น SISB ประเมินราคาเป้าหมาย 8.84 บาท (DCF) พร้อมมองแป็นหุ้นเด่นเดือน พ.ค. โดยมองว่ารายได้ของโรงเรียนเป็น Recurring Income ที่เติบโตตามจำนวนนักเรียนและค่าเทอมที่เพิ่มขึ้น มีความอ่อนไหวน้อยต่อศก. ขณะที่ต้นทุนหลักคือค่าบุคลากร (ครู) ไม่ได้เพิ่มในจำนวนเท่ากับนักเรียนที่เพิ่ม จึงได้ประโยชน์จาก Operating leverage
ทั้งนี้กำไรในช่วงไตรมาส 1/62 อยู่ที่ระดับ 42 ล้านบาท คาดโตต่อเนื่องตลอดปีโดยเฉพาะ ไตรมาส 3/62 ที่เป็นเทอมใหม่ บริษัทปลอดหนี้และมีเงินเหลือจาก IPO ในการขยายธุรกิจอีกมาก